निजी अस्पतालों की मनमानी फीस वसूली पर लगाम कसने कलेक्टर को ज्ञापन
शहर सहित जिलेभर में चल रहे निजी अस्पतालों की मनमानी व रोक लगाने शिवसेना ने प्रदर्शन कर कलेक्टर को ज्ञापन सौंपा है। शिवसेना के कार्यकर्ताओं ने जिला कार्यालय पहुंचकर कलेक्टर मुकेश बंसल को ऐसे निजी अस्पताल के संचालकों पर कार्रवाई की मांग की है। जल्द कार्रवाई नहीं होने की स्थिति में शिवसेना ने उग्र प्रदर्शन की चेतावनी भी दी है।
गुरुवार को शिवसेना के कार्यकर्ता जिला कार्यालय व सीएमओ कार्यालय पहुंचे। जहां उन्होंने अफसरों को बताया कि निजी अस्पतालों में मरीजों के साथ लूट की जा रही है। अस्पताल संचालक व डॉक्टर छोटी-छोटी जांच व इलाज के नाम पर मनमाने फीस वसूल रहे है। मरीजों को महंगी दवाइयां लिखी जा रही है,वही पैथालॉजी लेबों से सांठगांठ कर उन्हीं पैथालॉजी सेंटरों की रिपोर्ट को मान्य बताई जा रही है। इससे बेहतर इलाज की उम्मीद लेकर पहुंचने वाले मरीज परेशान है। मरीजों को बगैर किसी ठोस जानकारी के महंगी फीस चुकानी पड़ रही है। शिवसेना के कार्यकर्ताओं ने कलेक्टर बंसल को ज्ञापन सौंपकर ऐसे अस्पताल संचालकों पर कार्रवाई करने, महंगी दवाईयों व जांच से लोगों को राहत दिलाने की मांग की है। इस दौरान शिवसेना के प्रदेश उपप्रमुख राकेश श्रीवास्तव, नगर प्रमुख कमल सोनी, शोभाशंकर त्रिपाठी, ज्ञानचंद लोढ़ा मौजूद थे।
राजनांदगांव. शिवसेना के पदाधिकारियों ने कलेक्टर से की मुलाकात।
hin_Deva hin_Deva hin_Deva awa_Deva